Source: https://finlex.fi/fi/laki/alkup/1973/19730087
Timestamp: 2019-11-20 06:18:43+00:00
Document Index: 16139913

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Laki maksuttomasta oikeudenkäynnistä 87/1973 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1973 › 87/1973
Maksuton oikeudenkäynti myönnetään tässä laissa säädetyillä ehdoilla Suomen kansalaiselle, joka, huomioon ottaen hänen tulonsa ja varansa sekä elatusvelvollisuutensa ja muut taloudelliseen asemaansa vaikuttavat seikat, ei asiaan osallisena vaikeuksitta kykene kokonaisuudessaan suorittamaan asian käsittelyn vaatimia menoja:
1) yleisessä tuomioistuimessa käsiteltävässä riita- ja rikosasiassa sekä sellaisessa hakemuslainkäyttöön kuuluvasa asiassa, jossa asian laatu ja asiaan osallisen oikeusturvan toteuttaminen sitä erityisistä syistä vaatii,
2) sotatuomioistuimessa käsiteltävässä asiassa,
3) vesioikeudessa ja vesiylioikeudessa sekä maaoikeudessa käsiteltävässä asiassa,
4) lääninoikeudessa ja korkeimmassa hallinto-oikeudessa käsiteltävässä työlaitokseen tai huoltolaan määräämistä koskevassa asiassa sekä
Ulkomaan kansalaisella ja kansalaisuutta vailla olevalla henkilöllä on samanlainen oikeus saada maksuton oikeudenkäynti kuin Suomen kansalaisella.
Mitä tässä laissa on tuomioistuimesta sanottu, koskee soveltuvin osin myös tuomaria tämän käsitellessä 1 momentin 1 kohdassa tarkoitettua hakemusasiaa sekä lääninoikeutta 1 momentin 4 kohdassa mainituissa asioissa.
Maksuton oikeudenkäynti voidaan hakemuksessa myöntää jo ennen asian vireille panoa asian tultua vireille maksuton oikeudenkäynti voidaan myöntää sen käsittelyn jokaisessa vaiheessa siihen asti, kunnes ratkaisu siinä on saanut lainvoiman.
Jos tuomioistuin ei ole koolla, on sen puheenjohtajan tai, milloin asia kuuluu kihlakunnanoikeuteen, myös kihlakunnantuomarin tarvittaessa myönnettävä väliaikaisesti maksuton oikeudenkäynti, kunnes tuomioistuin ryhtyy asiaa käsittelemään. Puheenjohtajan tai kihlakunnantuomarin on saatettava viran puolesta hänelle esitetty maksuttoman oikeudenkäynnin saamista koskeva pyyntö tuomioistuimen ratkaistavaksi. Muutoksenhakua tai vastauksen antamista varten säädettynä aikana väliaikaisesti myönnetty maksuton oikeudenkäynti on voimassa siihen saakka, kunnes muutoksenhakutuomioistuin ottaa asian käsiteltäväkseen.
Maksutonta oikeudenkäyntiä voidaan pyytää kirjallisesti tai asian suullisessa käsittelyssä myös suullisesti. Pyynnön yhteydessä hakijan on annettava kirjallinen vakuutus varallisuusoloistaan ja elatusvelvollisuudestaan sekä muu saatavissa oleva tarpeellinen selvitys. Vakuutuksen on oltava hakijan kotipaikan kunnan sen viranomaisen oikeaksi todistama, jonka tehtävänä on antaa todistuksia kunnassa asuvien henkilöiden varattomuudesta tai vähävaraisuudesta. Oikeaksi todistamista ei vaadita, jos hakijan kotipaikka ei ole vaikeudetta selvitettävissä tai vakuutuksessa ilmoitetut tiedot havaitaan totuutta vastaaviksi. Ulkomaalaisen esitettävästä selvityksestä määrätään asetuksella.
Milloin maksutonta oikeudenkäyntiä pyydetään ennen asian käsittelyä, kantajan tai muun asian vireille panijan on pyyntönsä yhteydessä esitettävä lisäksi haastehakemus tai muu asian laatua osoittava asiakirja sekä vastapuolen mahdollisesti saamansa haaste taikka muu vaatimuskirjelmä tahi niiden jäljennös.
Milloin tuomioistuin katsoo, että maksuttoman oikeudenkäynnin saanut kohtuudella kykenee osaksi vastaamaan asian käsittelyn vaatimista menoista, päätöksessä on määrättävä myös, minkä osan valtion varoista suoritettavista sanotuista menoista ja kuinka paljon enintään hän voi joutua korvaamaan valtiolle.
2) maksuja kulutuksesta virallisessa lehdessä,
Milloin maksuttoman oikeudenkäynnin saanut on asianosaisena riita-asiassa tai asianomistajana rikosasiassa määrätty asian selvittämisen vuoksi saapumaan henkilökohtaisesti tuomioistuimeen, korvataan hänen tuomioistuimeen saapumisestaan aiheutuneet kustannukset valtion varoista.
Todistajalle ja maksuttoman oikeudenkäynnin saaneelle tulevien ennakkomaksujen ja muiden korvausten määräämisestä sekä niiden ja muiden todistelukustannusten suorittamisesta ja muutoksenhakemisesta korvauksen määrää koskevaan ratkaisuun on voimassa, mitä. tuomioistuimessa kuullulle todistajalle valtion varoista maksettavista korvauksista on säädetty.
Maksuttoman oikeudenkäynnin saanut vapautuu velvollisuudesta suorittaa leimaveroa ja lunastusta täytäntöönpanoa koskevasta ulosotonhaltijan päätöksestä sekä tuomion tai päätöksen täytäntöönpanomenettelystä aiheutuvista, lain mukaan etukäteen maksettavista kuluista. Kaikki välttämättömät täytäntöönpanokulut suoritetaan valtion varoista, milloin niitä ei voida saada vastapuolelta perityiksi.
Jos maksuttoman oikeudenkäynnin saanut ei kykene ilman avustajaa asianmukaisesti valvoman etuaan ja oikeuttaan asian vireille panemisessa tai käsittelyssä, maksuttoman oikeudenkäynnin myöntäneen tahi, milloin asian käsittely on alkanut, asiaa käsittelevän tuomioistuimen on määrättävä avustaja. Tarvittaessa on myös tuomioistuimen puheenjohtajan tahi asianomaisen kihlakunnantuomarin määrättävä avustaja väliaikaisesti siksi ajaksi, kunnes asia tulee tuomioistuimen käsiteltäväksi. Milloin avustaja on määrätty väliaikaisesti muutoksenhakua tai vastauksen antamista varten säädettynä aikana, määräys on voimassa siihen saakka, kunnes muutoksenhakutuomioistuin ottaa asian käsiteltäväkseen.
Avustajaksi on määrättävä asianajaja tai muu tehtävään kykenevä henkilö, joka lain mukaan saa olla toisen asiamiehenä. Rikosasiassa vangitulle sekä 13 vuotta nuoremmalle henkilölle, jolle vaaditaan rangaistusta rikoksesta, josta saattaa seurata vapausrangaistus, on avustajaksi kuitenkin määrättävä asianajaja tai erityisestä syystä muu oikeustieteen kandidaatin tai sitä vastaavan aikaisemman tutkinnon suorittanut henkilö. Ennen määräyksen antamista on asianomaista kuultava tarkoitukseen soveltuvalla tavalla.
Milloin maksuttoman oikeudenkäynnin saanut on itse ehdottanut avustajakseen kelpoisuusvaatimukset täyttävän henkilön, on tämä määrättävä, jollei siitä aiheudu kustannusten sanottavaa nousua tai erityiset syyt toisin vaadi.
Tämän lain mukaan määrätyllä oikeudenkäyntiavustajalla, ei kuitenkaan yleisellä oikeusavustajalla, on oikeus saada valtion varoista kohtuullinen palkkio työstään ja ajanhukasta sekä korvaus tarpeellisista kuluistaan. Palkkiota määrättäessä on sen määrään vaikuttavana seikkana otettava huomioon erityisesti suoritetun työn laatu.
Avustaja ei saa edustaa itselleen 1 ja 2 momentissa tarkoitettuja palkkiota ja korvausta siltä, jonka avustajaksi hänet on määrätty tai hyväksytty. Muu sopimus on mitätön.
Avustajalle tulevan palkkion ja korvauksen määrää jokainen tuomioistuin osaltaan tehtävän siinä päättyessä. Avustajan tulee esittää selvitys suorittamistaan toimista ja kuluistaan, jollei sitä katsota tarpeettomaksi. Selvityksen johdosta on kuultava maksuttoman oikeudenkäynnin saaneen vastapuolta, mikäli se vaikeuksitta käy päinsä. Jos tehtävä jatkuu pitkähkön ajan, voidaan palo ja korvaus määrätä puoli. vuosittain tai erityisestä syystä lyhyemmältäkin ajalta. Avustajalle voidaan määrätä suoritettavaksi ennakkoa tehtävän hoitamisesta hänelle aiheutuvista huomattavista kuluista, milloin siihen on erityinen syy.
Jos maksuttoman oikeudenkäynnin myöntämisen jälkeen havaitaan, että jokin sen edellytyksistä on puuttunut tai lakannut, tuomioistuimen, jossa asia on vireillä, on virallisen syyttäjän vaatimuksesta tai omasta aloitteestaan määrättävä, että sanottu etu lakkaa.
Jos maksuttomana oikeudenkäynnin saaneen oikeudenäyntiavustajana on toiminut yleinen oikeusavustaja, on 1 momentin mukaan määräytyvä korvaus oikeudenkäyntiavustajan arvioidun palkkion ja yleisen oikeusaputoimiston asiassa suorittamien kulujen osalta määrättävä maksettavaksi asianomaiselle kunnalle. Tätä varten yleisen oikeusavustajan on esitettävä 16 §:n 1 momentissa tarkoitettu selvitys.
2) määrätty, että maksuttoman oikeudenkäynnin saanut joutuu korvaamaan valtiolle osan sen varoista tämän lain nojalla suoritettavista menoista,
3) määrätty maksuton oikeudenkäynti lakkaamaan,
5) määrätty avustajalle palkkiota ja korvausta,
saa erikseen hakea muutosta. Muutosta haettaessa on noudatettava, mitä valittamisesta asianomaisen tuomioistuimen päätöksestä on säädetty.
Päätökseen, jolla maksuton oikeudenkäynti on myönnetty pyynnön mukaisesti ilman korvausvelvollisuutta tai oikeudenkäyntiavustaja määrätty taikka jolla on hylätty pyyntö maksuttoman oikeudenkäynnin myöntämisestä ja avustajan määräämisestä väliaikaisesti, ei saa hakea muutosta. Tuomioistuimen toisena oikeusasteena antamaan 23 §:n 1 momentissa ja 2i §:ssä tarkoitettuun päätökseen ei myöskään saa hakea muutosta.
Jos muutoksenhakutuomioistuin hylkää tai jättää tutkimatta muutoksenhakemuksen, sen on velvoitettava muutoksenhakija korvaamaan valtiolle ne maksut, joiden suorittamisesta hän 1 momentin nojalla on vapautunut.